text: Se video: Naturstyrelsen fejrer jubilæum for sø
  14 september 2014 kl. 14.20
  I år er det 10 år siden Slivsø ved Hoptrup blev gendannet efter at have været tørlagt i 45 år. Det jubilæum markerede Naturstyrelsen søndag.
  Sønderjyllands tredjestørste sø fik lidt mere opmærksomhed end sædvanligt, da Naturstyrelsen havde arrangeret en vandre- og cykeltur for hvem, der nu måtte være interesserede.
  Slivsø blev tørlagt omkring 1958 og genskabt godt 45 år senere i foråret 2004. Søen er nu nået igennem både barndom og pubertet og er faldet til ro med en god fiskebestand, et rigt fugleliv og mange fine oplevelser for utallige brugere af området.
  Siden søen genopstod, er mange ting forandret. Bølgerne har ædt af diget, så det måtte kystsikres. Træer og buske er spiret frem langs søbredderne og på øerne.
  Fuglelivet har ændret sig, og der er lavet shelters og toiletter på p-pladsen i Hoptrup. Søen har desuden skiftet hænder fra Sønderjyllands Amt over Haderslev Kommune til Naturstyrelsen, som ejer den i dag.
  
  Hør, hvad skovfoged Martin Reimers fortæller om Slivsø. (Varighed 27 sek.)
  
  